Diari Oficial de la Generalitat Valenciana


Sumari del DOGV 7215, del 17-02-2014 (2014/1228)

ORDE 4/2014, de 10 de febrer, de la Conselleria d'Infraestructures, Territori i Medi Ambient, per la qual aprova la revisió de la descripció del traçat de la via pecuària assagador de la Font de Nutxes, al seu pas per les parcel·les cadastrals 94 i 96 del polígon 24 del terme municipal de Xixona.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7215

Data del DOGV
:   17-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1228


Data del document
:   10-02-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 4/2014, de 10 de febrer, de la Conselleria d'Infraestructures, Territori i Medi Ambient, per la qual aprova la revisió de la descripció del traçat de la via pecuària assagador de la Font de Nutxes, al seu pas per les parcel·les cadastrals 94 i 96 del polígon 24 del terme municipal de Xixona. [2014/1228]  
Amb data 27 de setembre de 2007, Victoria Asensi Coloma sol·licita, com a complement i a conseqüència d'una sol·licitud anterior, el tancament de la parcel·la cadastral 94 del polígon 24 del terme municipal de Xixona, que es modifique el traçat actual de la via pecuària denominada assagador de la Font de Nutxes al seu pas per la zona on se situen els terrenys de la seua propietat, a causa d'un error en el pla de la classificació de la via pecuària que discorre pel terme municipal de Xixona (Alacant). Aporta documents, plànols i fotos.  
La classificació de les vies pecuàries del terme municipal de Xixona va ser aprovada per l'Orde de 16 de febrer de 1993, de la Conselleria de Medi Ambient. Esta orde es va publicar en el Diari Oficial de la Generalitat Valenciana número 1999, de 6 d'abril de 1993. L'assagador de la Font de Nutxes hi està classificada com la número 7, amb una longitud en el municipi de Xixona de 6.200 metres, una amplària legal de 20 metres i una amplària necessària de 10 m.  
Amb data 22 de gener de 2008, el conseller de Medi Ambient, Aigua, Urbanisme i Habitatge, atesos els antecedents i a proposta de la Direcció General de Gestió del Medi Natural, acorda que la Direcció Territorial d'Alacant inicie l'expedient de revisió de classificació de la via pecuària denominada assagador de la Font de Nutxes, al pas per les parcel·les cadastrals 94 i 96 del polígon 24 del terme municipal de Xixona, amb subjecció a la legislació.  
  
Durant la tramitació dels expedients, s'han efectuat les actuacions procedents, i hi consten. En dates 16 de desembre de 2008, 29 de gener de 2009 i 19 de febrer de 2009, es duen a terme les operacions de revisió de la classificació de la via pecuària assagador de la Font de Nutxes, en el terme municipal de Xixona. Queden reflectides en les actes corresponents, i s'hi té en compte la documentació següent: planimetria a escala 1:10.000 de l'Institut Cartogràfic Valencià, ortofoto en color de la Conselleria de Medi Ambient, Aigua, Urbanisme i Habitatge, projecte de classificació de vies pecuàries vigent del terme municipal de Xixona, de l'any 1991, fons documental de l'arxiu de vies pecuàries del Servici Territorial d'Alacant de la Conselleria de Medi Ambient, Aigua, Urbanisme i Habitatge, i l'aportada per Isaac Pascual Verdú amb data 9 de gener de 2009.  
  
Amb data 3 d'abril de 2009, l'enginyer instructor de l'expedient proposa modificar el projecte vigent de classificació de vies pecuàries del terme municipal de Xixona, en els termes que es detallen en l'annex d'esta orde.  
S'ha complit l'exposició pública preceptiva i no s'hi han rebut al·legacions.  
Vista la proposta del director territorial d'Alacant, de data 16 de juliol de 2013, favorable a l'aprovació de la modificació de la classificació de l'assagador de la Font de Nutxes al seu pas per les parcel·les cadastrals 94 i 96 del polígon 24 del terme municipal de Xixona, en els termes que hi ha en l'expedient.  
Vistos l'informe del Servici d'Ordenació i Gestió Forestal i la proposta de la Direcció General del Medi Natural, ambdós de data 13 de desembre de 2013, favorables a l'aprovació de la revisió de la descripció del traçat de la via pecuària assagador de la Font de Nutxes, al seu pas per les parcel·les cadastrals 94 i 96 del polígon 24 del terme municipal de Xixona, classificada mitjançant l'Orde de la Conselleria de Medi Ambient de 16 de febrer de 1993, segons la proposició de modificació de la classificació de 3 d'abril de 2009.  
L'article 7 de la Llei 3/1995, de 23 de març, de vies pecuàries, definix la classificació com l'acte administratiu de caràcter declaratiu pel qual es determina l'existència, amplària, traçat i la resta de característiques físiques generals de cada via pecuària.  
La revisió i actualització de les classificacions de les vies pecuàries es dóna en els casos en què s'aprecien errors quant a les característiques físiques, o a la realitat històrica de la Comunitat Valenciana, sempre que els errors s'acrediten de conformitat amb els antecedents documentals i històrics. En estos supòsits, es regularitzarà es problema per mitjà d'una nova classificació.  
Vist l'informe favorable de l'Advocacia, de data 24 de gener de 2014.  
Vist el Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat.  
Vist el Reglament Orgànic i Funcional de la Conselleria d'Infraestructures, Territori i Medi Ambient, aprovat pel Decret 85/2013, de 28 de juny, del Consell (DOCV 7057, 01.07.2013).  
Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions concordants.  
  
ORDENE  
  
Article únic  
Aprovar la revisió de la descripció del traçat de la via pecuària assagador de la Font de Nutxes, al seu pas per les parcel·les cadastrals 94 i 96 del polígon 24 del terme municipal de Xixona, classificada mitjançant l'Orde de la Conselleria de Medi Ambient de 16 de febrer de 1993, segons la proposició de modificació de la classificació de 3 d'abril de 2009, d'acord amb els termes que consten en l'annex d'esta orde.  
  
Esta resolució l'ha de notificar la Direcció Territorial d'Alacant a les persones interessades en este procediment. Contra esta resolució, que posa fi a la via administrativa, s'hi pot interposar un recurs de reposició davant de la consellera d'Infraestructures, Territori i Medi Ambient, en el termini d'un mes comptador des de l'endemà de la recepció de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Així mateix, s'hi pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació del text, d'acord amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això no impedix que les persones interessades puguen exercir qualsevol altre recurs que estimen oportú.  
  
València, 10 de febrer de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
  
Annex  
  
Revisió de la descripció del traçat de la via pecuària assagador de la Font de Nutxes, al seu pas per les parcel·les cadastrals 94 i 96 del polígon 24 del terme municipal de Xixona, classificada per l'Orde de la Conselleria de Medi Ambient de 16 de febrer de 1993, d'acord amb el recorregut següent:  
7. Assagador de la Font de Nutxes. (apareix en cursiva el text modificat o afegit)  
Inicia el recorregut al separar-se de la canyada real de Sant Vicent a la Carrasqueta (1), en la partida Nutxes, als voltants de la font del mateix nom. Adopta direcció SE, i avança per un camí.  
Arriba a la font esmentada, que és abeurador i descansador de bestiar. Prosseguix un curt tram d'uns 20 metres pel camí, gira a l'esquerra i ascendix en direcció SE entre pins uns 120 metres, deixant a dreta i esquerra restes d'antics bancals, per a després girar en direcció NE.  
  
Seguix amb la mateixa direcció, passant per terrenys del Sindiquer. A la seua dreta, la via va delimitada per un xicotet tallat.  
(...)  
Enllaça primer amb el camí i, a continuació, amb la Carretera N340, a l'altura del seu km 774,550. Discorre per esta carretera fins al km 774,300, aproximadament. Es desvia en este moment per la seua esquerra per a agafar el camí que conduïx a la Casa de Sendra. Poc abans d'arribar a la casa, se'n separa, pel seu marge esquerre, la canyada de la Carrasqueta (20). Deixa la casa en el seu marge esquerre.  
Continua amb idèntiques característiques. Creua l'antic camí d'Alcoi. Deixa un xalet a la seua esquerra.  
Va girant suaument a la dreta i travessa quatre xicotets barrancs. Al superar el tercer, adopta la direcció SE.  
Agarra un camí, deixant la casa de Nadal a la seua esquerra. En eixe mateix marge, transcorregut un tram, queda la casa del Templari. Creua el riu de la Serra per un pont.  
Ascendix amb direcció E per una àrea de muntanya. Deixa a la seua esquerra l'alt del Gurugú. A la seua dreta la delimiten camps d'oliveres.  
Se'n separa pel seu marge dret l'assagador del Pla de Choquero al Llentisclar (21).  
Canvia a direcció NE, i avança per la cara est de la muntanya Gurugú.  
Creua una pista i continua per un camí amb direcció E, en la Partida Llentisclar. Deixa la casa dels Drogats a la seua dreta. Acaba el camí pel qual venia i continua amb la mateixa direcció, per una àrea de muntanya. Deixa un alt a la seua esquerra i, més avant, un altre a la seua dreta. Descendix cap al barranc de l'Osco.  
Travessa el barranc i acaba a l'unir-se al cordell de la Tosca (4), en les proximitats de la font de Ferro.  
Té una longitud aproximada de 6.076 m i una amplària legal de 20 m. Després d'estudiar el trànsit ramader i agrari de la zona, es proposa com a necessària una amplària de 10 m.